Hamza Tzortzis. Hamza Andreas Tzortzis (; 1980-yilda tavallud topgan) – britaniyalik yozuvchi, faylasuf, notiq, islom dini boʻyicha tadqiqotchi va musulmon apologi. Tzortzis millatiga koʻra asli yunon boʻlgan ingliz musulmoni hisoblanadi. Yozuvchi „The Divine Reality: God, Islam and The Mirage of Atheism“ („Ilohiy haqiqat: Xudo, Islom va ateizm sarobi“) asarini muallifidir. Karyerasi. Hamza Andreas Tzortzis Birlashgan Qirollik, Turkiya va Avstraliya davlatlariga bir necha bor notiq sifatida tashrif buyurgan. U 2010-yilda Birlashgan Qirollikda yashovchi musulmon boʻlmaganlarning islomga boʻlgan qarashlarini oʻrganish uchun oʻtkazilgan soʻrovnoma nashr etilishida ishtirok etgan. 2015-yilda musulmonlarga taqdim etiluvchi "British Muslim Awards" taqdirlash marosimida yilning eng yaxshi diniy himoyachisi nominatsiyasi finalchisi boʻlgan. Tzortzis, shuningdek, "The Big Question" va "Newsnight" deb nomlanuvchi BBC yangiliklar dasturlariga ham hissa qoʻshgan. Andreas Tzortzis iERA (Islamic Education and Research Academy)dagi vazifasini tark etgan va 2020-yildan boshlab Sapience instituti tarkibiga qoʻshilgan. Andrew Gilligan 2010-yilda "The Daily Telegraph" nashrida chop etilgan maqolasida Tzortzisni „Hittin institutining sobiq tadqiqotchisi, demokratiyaga qarshi va gomoseksuallar va yahudiylarga nisbatan nafratni targʻib qiluvchi koʻplab taniqli britaniyalik musulmon ekstremistlarni oʻz ichiga olgan iERA tashkiloti ochilish marosimiga raislik qilgan“ deb taʼriflagan. Tzortzis esa ushbu taʼrifni oʻziga nisbatan notoʻgʻri va yolgʻon talqin deb atagan. Keele universiteti Tzortzisning nutqini bekor qilgandan soʻng, "Stok Sentinel" uni „radikal islom maʼruzachisi… Islomiy davlat gʻoyasiga ishonadigan “Hizb ut-Tahrir" radikal guruhining sobiq aʼzosi… shariat qonunlarini qoʻllab-quvvatlovchi shaxs" deb ataydi, shuningdek, Tzortzis nomi gomoseksualizm va boshqa bir qator masalalar boʻyicha munozarali sharhlar bilan ham bogʻliq. Tzortzis 2016-yilda bergan intervyusida gomoseksuallikni Xudo nazdida „gunoh“ deb bilishiga qaramay, gomoseksual jamoaga nisbatan har qanday zoʻravonlikni qoralashini aytgan. "Metro" xabariga koʻra, Tzortzis "islom dinini tark etganlarni oʻldirish kerak deb daʼvo qilgan va eskirgan murtadlik qonunlariga ishonmasligini aytgan. Tzortzis, shuningdek, bolalar nikohini tanqid qiladi, ekstremizmga qarshi chiqadi, Iroq va Shom Islom Davlatini (IShID) qoralaydi va Islom dini va musulmonlari uchun tinchlikni saqlashga harakat qiladi. 2016-yilda Hindiston Milliy Tergov agentligi (NIA) Islomiy davlatga qarshi ayblov varaqasida Tzortzisni IShID bilan aloqadorlikda ayblangan gumonlanuvchilarga bevosita yoki bilvosita taʼsir qilgan deb ataydi. Tzortzisning aytishicha, u barcha eʼtiqoddagi musulmonlarga taʼsir oʻtkazgan. Uning soʻzlariga koʻra IShID guruhi aʼzolarining barchasi „ruhiy kasal odamlardir“.